Haai Karoo deur Etienne van Heerden: Twee boekbekendstellings hierdie naweek - LitNet | LitNet
Haai Karoo deur Etienne van Heerden: Twee boekbekendstellings hierdie naweek
Etienne van Heerden se kortverhaalbundel Haai Karoo word hierdie naweek by twee geleenthede in onderskeidelik Kaapstad en Stellenbosch bekendgestel.
Kaapstad – Open Book 2012: Vrydag 21 September
Tim Huisamen sal om 20:00 met Van Heerden by die Fugard-teater in Kaapstad oor sy bundel Karoostories in gesprek tree.
Kaartjies kos R40 per persoon en kan deur Webtickets of by die deur gekoop word.
Stellenbosch – Protea Boekwinkel: Saterdag 22 September
Etienne van Heerden sal om 11:00 in Protea Boekwinkel (Stellenbosch) met Tim Huisamen in gesprek wees oor sy bundel kortverhale Haai Karoo. Toegang is gratis. Skakel (021) 882 9100 vir nog besonderhede. In vitro effects of polyunsaturated fatty acids on osteoclast formation and bone resorption in RAW 264.7 murine monocytes | Boeyens | Suid-Afrikaanse Tydskrif vir Natuurwetenskap en Tegnologie
Home ▶ Vol 32, No 1 (2013) ▶	Boeyens
In vitro effekte van poli-onversadigde vetsure op osteoklastvorming en beenresorpsie in RAW 264.7 muismonosiete
Authors: J.E.A. Boeyens1; W-H. Ehua2; M.E. Kruger2; A.M. Joubert1; M. Coetzee1
Affiliations: 1Department of Physiology, University of Pretoria, South Africa; 2Institute for Food, Food and Human Health, Massey University, Palmerston North, New Zealand
Correspondence to: J.E.A. Boeyens
How to cite this abstract: Boeyens, J.E.A., Ehua, W-H., Kruger, M.E., Joubert, A.M. et al. 2013, ‘In vitro effekte van poli-onversadigde vetsure op osteoklastvorming en beenresorpsie in RAW 264.7 muismonosiete’, Suid-Afrikaanse Tydskrif vir Natuurwetenskap en Tegnologie 32(1), Art. #786, 1 page. http://dx.doi.org/10.4102/satnt.v32i1.786
In vitro effects of polyunsaturated fatty acids on osteoclast formation and bone resorption in RAW 264.7 murine monocytes. This study investigated effects of polyunsaturated fatty acids on osteoclast formation and bone resorption in RAW 264.7 murine pre-osteoclasts. Data obtained suggests an inhibitory effect of the fatty acids on these parameters.
Beenhermodellering in volwassenes is ’n fisiologiese proses wat die sintese van beenmatriks deur osteoblaste en die resorpsie (afbraak) van been deur osteoklaste behels. Osteoklaste ontstaan deur die samesmelting van hematopoïetiese voorgangerselle van monosiet-makrofaag afkoms en speel ’n deurslaggewende rol in beenhermodellering. Osteoklast-ooraktiwiteit kan tot die verswakking van been in verskeie patologiese toestande aanleiding gee. Kliniese- en dierestudies toon dat sommige poli-onversadigde vetsure (POVS) voordelige effek op been kan hê. Die doe1 van hierdie proefstudie was om te bepaal of n-3 en n-6 POVS osteoklastvorming vanaf RAW 264.7 muismonosiete moduleer en daardeur die potensiële getal volwasse resorberende osteoklaste kan beïnvloed. Monosiet of makrofaag-muisselle (RAW 264.7 pre-osteoklaste) is teen 1.5x104 selle of putjie in steriele 24-put plaatjies in die aanwesigheid van 15 μg/mL muisreseptor-aktiveerder van NFkB-ligand (RANKL) gesaai. RANKL is noodsaaklik vir osteoklastvorming vanaf voorgangerselle. Etanol (oplosmiddelkontrole), die n-6 POVS aragidoonsuur (AS) en gamma-linoleensuur (GLS) asook die n-3 POVS eikosapentaënöesuur (EPS) en dokosaheksaënöesuur (DHS) is teen konsentrasies van 5-20μg/mL by die selkulture gevoeg. Palmitiensuur, ’n versadigde vetsuur, is teen ’n konsentrasie van 20 μg/mL as ’n verdere kontrole gebruik. Na vyf dae inkubasie is osteoklastvorming geëvalueer deur van tartraatweerstandige-suurfosfatase (TRAP) ensiemkleuring gebruik te maak. TRAP-positiewe selle met vyf of meer kerne word as veelkernige osteoklaste beskou. Soortgelyke eksperimente is uitgevoer op plaatjies wat bedek is met ’n sintetiese anorganiese beenoppervlak. Na sewe dae inkubasie is die selle afgewas en resorpsie van die oppervlak met behulp van ’n mikroskoop waargeneem. Die persentasie resorpsie-oppervlak is met behulp van toepaslike rekenaar-sagteware bepaal. Resultate van hierdie studie het getoon dat die vorming van veelkernige osteoklaste deur die blootstelling aan al die poli-onversadigde vetsure by konsentrasies van 5-20 μg/mL geïnhibeer word, met die grootste inhibisie by die hoogste vetsuurkonsentrasies. DHS het die mees betekenisvolle inhiberende effek oor al die konsentrasies getoon en EPS die minste. Resorpsieholtes op die gesimuleerde beenplaatjies was kleiner waar die selle aan AS en DHS blootgestel was in vergelyking met dié van die oplosmiddelkontrole. Hierdie waarneming kan moontlik aan die laer voorkoms van volwasse veelkernige osteoklaste toegeskryf word. Die resultate ondersteun die vermoede dat poli-onversadigde vetsure die vorming van volwasse funksionerende osteoklaste inhibeer en daardeur ’n beenbeskermende effek tot gevolg mag hê. Verdere navorsing is nodig om duidelikheid oor die meganismes wat hier betrokke is, te verkry. Hierdie navorsing is deur die Mediese Navorsingsraad (MNR) en die Navorsingsontwikkelingsprogram (NAVKOM, Universiteit van Pretoria) befonds.